Cau de Llunes: Manifest 8 de març, dia de les dones treballadores, de les assemblees feministes!\nManifest 8 de març, dia de les dones treballadores, de les assemblees feministes!\nAvui, dia 8 de març, com cada any tornem a sortir al carrer perquè és un dia de lluita, de reivindicació dels nostres drets i de visibilització de la realitat social que viviem les dones arreu del nostre país i del món.\nAvui alcem la nostra veu ben alt i cridem, totes i cadascuna de nosaltres, ben fort i sense por, per denunciar que encara ara, en ple 2016, continuem patint injustícies, desigualtats i violències.\n· Cridem perquè vivim en una societat capitalista i patriarcal que ens explota, ens oprimeix i ens empobreix com a dones de classe treballadora.\n· Cridem perquè vivim en una societat en la que les dones seguim cobrant menys que els homes en tots els sectors laborals i en totes les activitats professionals i la bretxa salarial s'apropa ja al 30%.\n· Cridem perquè les dones continuem essent relegades als càrrecs de menys responsabilitat en el nostre àmbit laboral, i continuem patint escenes de paternalisme i menyspreu.\n· Cridem perquè algunes de les professions tradicionalment feminitzades, com ara l'educació i la sanitat, sofreixen un atac implacable per part dels governs neoliberals als PPCC i a tota Europa.\n· Cridem perquè amb la reforma laboral s’ha consolidat la precarització de les nostres condicions laborals, econòmiques i de prestacions, amb un augment de la temporalitat en els contractes, que afecten majoritàriament les dones i les joves.\n· Cridem perquè aquesta mateixa precarització ha abocat especialment les dones a les cues de l'atur o ha forçat el seu retorn a la llar, per assumir de nou les tasques de cura, no remunerades ni dignificades a nivell social. Som discriminades per un sistema patriarcal que no reconeix aquest treball reproductiu, ans al contrari, considera les tasques de la llar com una part inseparable de nosaltres per les condicions del gènere que se'ns ha imposat.\n·Cridem perquè seguim en lluita per deixar d'estar doblement oprimides tant al treball com a la llar i exigim un repartiment plenament igualitari a la feina i a casa!\n· Cridem perquè són les dones migrades les que ocupen majoritàriament aquests llocs de treball, deixant un buit en els seus països d'origen, perquè les dones occidentals de classe mitjana es puguin incorporar plenament a l'esfera productiva.\n· Cridem perquè volem denunciar aquest sistema que potencia el racisme, la trata de persones i l'exclusió social, no només determinat per raons de génere sinó també per qüestions d'ètnia i classe.\n· Cridem perquè volem serveis 100% públics i de qualitat, de gestió col·lectiva i comunitària, potenciant una educació laica, basada en la coeducació i que fomenti l'esperit crític, perquè volem sembrar la llavor d'una societat lliure.\n· Cridem perquè se'ns oprimeix i discrimina quan expressem que no volem formar part d'aquest\n· Cridem perquè des de que naixem se'ns divideix i separa en un binomi masculí-femení, en el que se'ns ensenya el que hem de pensar, sentir, estimar, experimentar, com hem d'actuar, com hem de gaudir, com hem de ser i reaccionar.\n· Cridem perquè som oprimides per un sistema patriarcal que normativitza la mercantilització de la dona i que ens hipersexualitza des de la infància amb models estètics malaltissos i artificials.\n·Cridem perquè aquest sistema propicia un model d'amor romàntic que genera dependència i sosté la família nuclear heterosexual, eix del capitalisme, per després silenciar les agressions i els assetjaments que patim en els espais públics i privats.\n· Cridem perquè aquesta falsa crisi ha desmantetllat les polítiques de gènere i ha deixat en situació de vulnerabilitat les dones que han patit agressions físiques o psíquiques.\n· Cridem perquè volem polítiques de prevenció contra la violència masclista tan en les escoles com en la publicitat i els mitjans de comunicació i volem programes d'apoderament reals per les dones que han sigut víctimes d’aquesta violència.\n· Cridem perquè ens estan assassinant enmig d'un silenci còmplice, perquè no podem permetre que aquest mal endèmic i estructural acabi amb cap altre vida més.\nI per tot això estem aquí, per dir prou, per plantar cara mitjançant la desobediència i la denúncia, per demostrar que el moviment feminista agafa empenta no només aquí, sinó arreu del món i perquè si ens toquen a una ens toquen a totes .\nAvui, dia de la dona treballadora, fem una crida a l'autoorganització de la classe treballadora per crear espais de resposta femnista per plantar cara, per advertir-los que no cedirem, que seguirem lluitant:\nper existir com a subjectes,\nper recuperar el nostre cos\nper mantenir la dignitat,\nper gaudir la propia sexualitat i\nper créixer individualment i col·lectivament com a dones.\nPerquè la lluita feminista vol forçar un canvi social real, una transformació del sistema que posi a les persones i a la vida en el centre. I nosaltres, com a feministes i revolucionàries, no som ni serem mai més mercaderia en les seves mans!\nJa que estem convençudes que la nostra lluita compartida ens farà lliures!!\n4Gates (La Canonja)


La teoria de la relativitat: Dies de tot\nPublicat per Jordi a 0:39\nhi ha dies , que un simple gest et fa canviar d'actitud...\nhi ha dies que una simple mirada et fa treure un somriure amagat...\nhi ha dies que un comentari fan que comencis el dia amb més il.lusió...\navui tu ho has aconseguit amb mi!\n19 de novembre de 2009 a les 7:59\nui, veig que estàs llegint el meu llibre; espero que t'agradi\nPer sort hi ha dies de tot, uns de dolents, uns de bons i uns de més bons encara. El que seria bonic de tot això, seria poder-los compartir amb la persona estimada al costat.\n19 de novembre de 2009 a les 12:20\nCal que hi hagi dies de tot, sinó no valoraríem els bons moments de la vida... i si les portes automàtiques no s'obren, no és perquè siguis invisibles... més aviat t'has tornat eteri; pols d'estrelles a la fi Què literari!\n22 de novembre de 2009 a les 4:41\nMònica, no hi ha dies en que no siguis fantàstica.\nJesús, el vaig veure al LAIE i no em vaig poder resistir. Espero escrure'n un post quan l'acabi.\nDèric, estic d'acord amb tu però reivindico l'individualisme també de saber disfrtuar en altres companyes.\nQue bonic Met, sóc pols ets i en pols d'estrelles et convertiras.


La investidura de Sánchez perilla pel PSOE i no per ERC, per Jordi Barbeta\nBarcelona. Diumenge, 17 de novembre de 2019. 05:30\nLa nit de les eleccions, Pedro Sánchez va trigar a sortir i va fer el pitjor discurs de la seva vida perquè no podia donar cap pista del que estava fent. Un cop comprovat que el resultat de Vox feia impossible que el PP facilités la seva investidura, notant que el seu cap ja feia olor de pólvora, Sánchez es va afanyar a assegurar-se l'única manera de continuar de president: pactar amb Pablo Iglesias. Per això aquella mateixa nit ja va donar de seguida al líder de Podemos tot el que li havia negat de manera ofensiva i humiliant unes setmanes abans. Sánchez no es podia permetre perdre ni un segon, necessitava un sí immediat d’Iglesias per anunciar públicament la coalició com un fet consumat i irreversible. El president en funcions sabia que si la cosa s’allargava, la vella guàrdia del seu partit i els poders fàctics de l’Estat s’haurien tornat a posar en marxa, com ja van fer el 2016 i també en la legislatura passada, per rebentar la coalició.\nCal no oblidar que Sánchez ja va intentar el que Alfredo Pérez Rubalcaba va descriure com a “govern Frankenstein” i la vella guàrdia se’l va carregar. El mateix va passar en la legislatura frustrada, quan Sánchez va arribar a oferir la coalició a Podemos, i de seguida va haver de retirar l’oferta sense gaires arguments. La van vetar, entre d’altres, els seus correligionaris. Ara no han trigat gaire a sorgir les reaccions crítiques amb l’acord de dimarts procedents de veus tan significades com Felipe González, Juan Carlos Rodríguez Ibarra i el president de Castella-La Manxa, Emiliano García-Page, aspirant a liderar el partit, la qual cosa confirma que els pitjors enemics de Pedro Sánchez els té a casa, dins el PSOE, i no semblen gaire disposats a llançar la tovallola. El bombardeig polític i mediàtic contra l’acord Sánchez-Iglesias no ha fet més que començar i tot i que Sánchez es va cuidar d’omplir les llistes de candidats afins per assegurar-se un grup parlamentari fidel, no es pot descartar el “tamayazo”, és a dir, alguna traïció en el moment oportú.\nERC ja té assumit facilitar la investidura perquè Pere Aragonès, que aspira a la presidència de la Generalitat, també necessita imperiosament el suport dels comuns per aprovar els pressupostos catalans\nDes d’aquest punt de vista, l’estratègia dels grups independentistes, que tornen a ser determinants, també és més complicada del que sembla, perquè facilitar d’entrada les coses a Sánchez implica normalitzar una situació amb presos polítics; però tombar la legislatura equival a lliurar el poder a un govern PSOE-PP ―sense Sánchez― per anar contra els independentistes o anar a noves eleccions perquè governi l’extrema dreta anticatalana. També és cert que alguns independentistes sostenen la teoria del com pitjor, millor, segons la qual amb un govern agressiu contra Catalunya, el suport a la independència creixeria fins a caure pel seu propi pes. És una teoria.\nEn tot cas, no ha de patir Pedro Sánchez pels independentistes perquè, no cal enganyar-se, Esquerra Republicana ja té assumit facilitar-li la investidura. Té molts més motius per fer-ho que per fer el contrari. En contra, només té el seu ancestral complex respecte de Convergència i la por a perdre vots per la banda unilateralista, però el cert és que el seu creixement electoral s’ha produït quan ha accentuat la seva moderació. En canvi, propiciar un govern de la dreta angoixaria considerablement els presos i les seves famílies, la situació al carrer en l’esquema acció-repressió s’acarnissaria i fins i tot podria ser que els partits independentistes acabessin il·legalitzats... Però bé, hi ha una altra raó més immediata i determinant. La prioritat d’ERC és guanyar les eleccions al Parlament de Catalunya i el seu candidat serà molt probablement l’actual vicepresident, Pere Aragonès. També és el conseller d’Economia i no podria presentar-se amb imatge de guanyador si durant el seu mandat no ha aconseguit aprovar uns pressupostos. Òbviament, només tindrà majoria per aprovar-los, és a dir, només aconseguiria el suport dels comuns ―i potser del PSC― si ERC dona el plàcet al pacte PSOE-Podemos. Així que Pedro Sánchez no ha de patir pels independentistes, sinó pels seus companys socialistes. Ja ho diu el refrany castellà: “Líbreme Dios de mis amigos, que de mis enemigos ya me encargo yo”. Haurà d’arremangar-se.


El Convent de les Arts d'Alcover acollirà, aquest dijous 30 de juliol a les 22h, la projecció del film, Un Monstre em ve a veure, el drama fantàstic sota la direcció de J.A. Bayona. El film, inclòs en el Cicle Gaudí de cinema de producció catalana, va ser premiat als Premis Gaudí i Goya del 2017.\nLes entrades s'han d'adquirir de manera anticipada a www.conventarts.cat o a la taquilla de la Casa de Cultura Ca Cosme d’Alcover. La taquilla del Convent de les Arts romandrà tancada. El preu és4,5€ General i 3€ amb el Carnet CA i altres descomptes.\nEs recorda que és obligatori l'ús de mascareta i seguir en tot moment les mesures de seguretat i higiene per evitar contagis de la Covid19.\nPer a més informació www.ciclegaudi.cat i www.conventarts.cat.\nArriba una nova edició del Let's clean up!, la jornada de recollida de residus a la Vall del riu Glorieta 14.09.20\nCobertes per aixopluc als accessos de l'escola i la llar d'infants és la proposta guanyadora dels pressupostos participatius 2020 18.09.20


Envia el teu testimoni. La campanya que recull el confinament de reusencs i reusenques\nLa Unió de Botiguers de Reus i els Centres Cívics se sumen a la campanya #ArxivemlaCovid19\nL'Arxiu de Reus recull el testimoni de comerciants, entitats, associacions o particulars, a través d'una iniciativa que vol reflectir el dia a dia de la crisi del coronavirus\ndimecres, 13 de maig 2020 - 15:00h\nLa Unió de Botiguers de Reus i els Centres Cívics de la ciutat, conjuntament amb d’altres entitats i particulars, han enviat diversos vídeos, imatges o documents escrits, per tal que l’Arxiu de Reus reculli el seu testimoni en el marc de la campanya #ArxivemlaCovid19. Aquest projecte, al qual s’han adherit un gran nombre d’arxius catalans —més de setanta— està impulsat, des del mes de març, per l’Associació d’Arxivers-Gestors de Documents de Catalunya.\nAra, amb la voluntat de recopilar evidències documentals que produeix directament la ciutadania arran de la crisi del coronavirus, l’arxiu reusenc vol recollir «testimonis ben plurals» de la societat en aquesta vivència inèdita. La Unió de Botiguers, per la seva part, s’ha sumat a la proposta i ha elaborat diferents documents que reflecteixen com han viscut els comerços aquests dies incerts.\nEls botiguers reusencs, precisament, han volgut testimoniar el sentiment del comerç de proximitat davant la pandèmia i, alhora, fer arribar un missatge d’esperança davant de l’inici del desconfinament. Les imatges mostren com, aquests dies, el comerç ganxet «aixeca les persianes», amb missatges com ara «tornarem a omplir el comerç de vida» o «volem donar el millor servei», un crit optimista de cara al futur i que també s’ha agrupat a les xarxes mitjançant l’etiqueta #compraareus.\nEls Centres Cívics, presents\nDe la mateixa manera, l’Arxiu de Reus també ha rebut un recull d’imatges del confinament als Centres Cívics de la ciutat, gràcies a la col·laboració d’entitats, associacions i professors que hi treballen o hi són presents. Una compilació que es va publicar per Sant Jordi i que, durant els últims dies, s’ha donat a l’Arxiu.\nCom no podia ser d'altra manera, els ciutadans particulars tampoc han quedat al marge d'aquesta iniciativa. Diversos veïns de Reus han fet arribar a l’Arxiu el seu testimoni, com és el cas de Ramon Masip, qui ha enviat muntatges audiovisuals des de la Plaça del Mercadal i imatges de la seva realitat quotidiana a la capital del Baix Camp. La campanya, ara mateix, continua oberta i els documents es poden fer arribar a arxiumunicipal@reus.cat o trucant al telèfon 977 010 054.\n"Quan comença la preinscripció a les escoles bressol de Reus? Ja hi ha data!" "Canvis als carrers de Reus: així hauràs de circular durant la fase 1 del desconfinament"


Colau mantindrà el cap de la Guàrdia Urbana | Catalunya | EL PAÍS Catalunya\nColau mantindrà el cap de la Guàrdia Urbana\nEvelio Vázquez dirigeix la policia municipal de Barcelona des de 2011, quan el va nomenar Xavier Trias\nBarcelona 20 JUN 2015 - 11:28\tCEST\nDos agents de la Guàrdia Urbana controlant el trànsit. Marcel.li Saenz\nLa nova alcaldessa de Barcelona, Ada Colau, mantindrà com a màxim responsable de la Guàrdia Urbana Evelio Vázquez, que ocupa el càrrec des de 2011, quan va ser nomenat per Xavier Trias. Vázquez va entrar en substitució de Xavier Vilaró. El responsable de prendre la decisió ha estat el nou comissionat de Seguretat de l'Ajuntament de Barcelona, Amadeu Recasens.\nHi havia molts dubtes sobre la continuïtat de la cúpula de la Guàrdia Urbana després de l'entrada de Colau, que ja ha anunciat que s'obrirà una nova etapa dins del cos. A més de canviar el model policial, la nova alcaldessa també ha anunciat que "és clar" que no es podran seguir fent les hores extres que fan els agents del cos i que es paguen a 22 euros des que Xavier Trias va doblar-ne el preu, segons va recordar Colau. També sobre la taula està el fosc cas del 4F. L'alcaldessa també va avançar que s'examinaran els protocols de concessió de pensions als guàrdies implicats en el cas. Dos agents que van participar en el polèmic desallotjament de la festa okupa en un immoble del carrer de Sant Pere Més Baix, van ser condemnats més per haver torturat un altre jove. Però just quan va sortir la sentència, els van concedir les pensions.\nQui sí que ja ha anunciat que deixarà el seu càrrec és Joan Delort com a gerent de seguretat. Delort ha estat al comandament de les polítiques de seguretat per a diferents governs i administracions.


Els 7 arquetips de la dona - Respirat\nPosted on 2 Juliol, 2018 Miriam Sans\nEn aquesta publicació us faré un breu resum dels 7 arquetips que descriu la psiquiatra i analista jungiana Jean Shinoda Bolen en el seu llibre “Les deesses de cada dona”. Aquests 7 arquetips, basats en 7 deesses, els ha dividit en 3 categories: les deesses verges (Artemisa, Atenea i Hestia), les deesses vulnerables (Hera, Deméter i Persèfone) i les deesses alquímiques (Afrodita). Shinoda Bolen sosté que les deesses existeixen com a arquetips dins de les dones i que aquestes poden “ser fidels” a un arquetip (fins i tot sense saber-ho) durant un període de temps o durant tota la vida. Totes tenim potencialment els 7 patrons, encara que en tenim uns desenvolupats (poden estar presents diferents arquetips al mateix temps) i uns altres no. Quins arquetips estiguin actius depèn de diversos factors: predisposició de la dona (trets de la seva personalitat), família i cultura, hormones (adolescència, embaràs, menopausa), altres persones o esdeveniments (p. ex. el enamorament), activitats escollides (p. ex. la pràctica de la meditació activa a Hera) i fases de la vida que impliquen un canvi en les prioritats i objectius.\nA nivell general, les deesses verges representen l’autosuficiència de les dones, elles no poden enamorar-se i les inclinacions emocionals no les distreuen dels seus objectius els quals persegueixen de manera activa. Les deesses vulnerables estan orientades cap a les relacions, això és el que les defineix ja que el seu benestar i identitat depenen de relacions significatives. Representen la necessitat de vinculació de les dones. La deessa alquímica manté autonomia com a deessa verge i relacions com a deessa vulnerable, persegueix les relacions més que la permanència i està oberta a canviar. Representa l’atracció, l’eròtic, la sensualitat, sexualitat i nova vida.\nA continuació faig una breu descripció dels 7 arquetips perquè puguis valorar amb quin/es et sents identificada:\nArtemisa: deessa de la caça i de la lluna. És la germana, la competidora i la feminista. Sol ser extravertida, intuïtiva i sensible. La seva principal dificultat és la distància emocional, la seva rudesa i la còlera. Els seus punts forts són la capacitat per establir objectius i aconseguir-los, l’autonomia i amistat amb les dones.\nAtenea: deessa de la saviesa i l’artesania. És la filla del pare, la estratega. Habitualment es mostra extravertida i emocional i sempre és raonadora. Les seves àrees a treballar són la distància emocional, l’astúcia i la falta d’empatia i les seves qualitats més destacades la seva capacitat per pensar, resoldre problemes pràctics i crear estratègies, així com la seva facilitat per generar poderoses aliances amb els homes.\nHestia: deessa de la llar i dels temples. És la tieta soltera, la dona sàvia. És introvertida i sol mostrar-se sensible i intuïtiva. Presenta també distància emocional, com les altres deesses verges, i no és sociable. Les seves virtuts són la capacitat per gaudir de la solitud i la seva espiritualitat ja que ella està enfocada cap a dins i representa el centre espiritual de la personalitat d’una dona.\nHera: deessa del matrimoni. És l’esposa i creadora de compromisos. En general és extravertida, sensible i emocional. Les seves principals dificultats són la gelosia, la ira, el seu esperit venjatiu, així com la seva incapacitat per abandonar relacions destructives. El seu punt fort és la capacitat per establir un compromís per a tota la vida, la seva fidelitat.\nDeméter: deessa de les collites. És la mare, la nutridora. Sol ser extravertida i sensible. La seva ombra està vinculada a la depressió, la destructivitat i el foment de la dependència. La seva virtut a la seva capacitat per ser maternal i nodrir als altres, la seva generositat.\nPersèfone: la donzella i reina del món subterrani. És la filla de la mare, la dona receptiva. Habitualment és introvertida i emocional. Ha de parar esment en la seva tendència a la manipulació, depressió i fugida a la irrealitat. Destaca la seva capacitat de ser receptiva, apreciar la imaginació i els somnis, així com les seves capacitats psíquiques potencials.\nAfrodita: deessa de l’amor i de la bellesa. És l’amant, la dona sensual i creativa. De caràcter extravertit i emocional, la seva ombra està vinculada a les relacions en sèrie, la promiscuïtat i dificultat per considerar les conseqüències. La seva qualitat més destacada és la seva capacitat per gaudir plenament del plaer i de la bellesa, sent sensual i creativa.\nEspero que aquest breu resum us sigui d’ajuda per posar llum sobre quins arquetip/s teniu actualment actius i quins sentiu que us convé activar o desactivar en aquest moment de la vostra vida.\nPer conèixer en profunditat cadascun dels arquetips exposats us recomano la lectura del llibre que us comentava a l’inici del post: “Les deesses de cada dona. Una nova psicologia femenina.” De Jean Shinoda Bolen. Editorial Kairós.


General | Institut Escola del Prat | Pàgina 3\nAmb la tardor arriba el moment de plantar a l’hort de l’escola.… Llegeix més»\nGeneral, Portada, Primària, Primer hort, unicorns 0\nPrimers dies de “Psico” a P3!\nMireu, mireu com les alumnes i els alumens de P3 estan descobrint el material, l’espai i els companys a la sala de Psicomotricitat!\nGeneral, Infantil, P3, Portada Infantil, P3, Psicomotricitat 0\nSOM LA CLASSE DE LES GRANOTES!\nUs presentem els nens i nenes de P3! Aquest any han triat ser la classe de les granotes i estan molt contents. Poc a poc anirem treballant com són, què mengen, si salten, caminen… i moltes més coses.\nEducació Viària a Cinquè!\nEl dimarts 29 d’octubre van venir a la classe de cinquè dos policies locals. Ens van explicar moltes coses sobre la importància de respectar les normes de seguretat al carrer i vam aprendre que la bicicleta està considerada un vehicle i que, per conduir-la pel… Llegeix més»\nCinquè, General, Portada, Primària 0\nSom els cangurs\np5 pati 3\nP5 grup 19-20\nEstem molt contents de presentar-vos el grup de P5 d’aquest curs 2019-2020!\nEntre tots hem decidit que aquest any serem la classe dels cangurs! I tenim moltes ganes d’aprendre, jugar i experimentar!\nLA VISITA D’EN SOCK A LES CLASSES DE 2n i 3r\nEl passat dimecres 9 en Sock ens va visitar! Sabeu qui és?… Llegeix més»\nGeneral, Portada, Segon, Tercer ED.ASSISTIDA AMB ANIMALS, gos, Sock 0\nSOS ! Emergència Climàtica.\nEl passat divendres 27 de setembre va haver una VAGA MUNDIAL PEL CLIMA. Molta gent va sortir al carrer per reivindicar que el Món s’està morint i els governs han de fer alguna cosa.\nDes de l’escola també hem estat treballant el tema amb tots els cursos. Al final cada curs va fer unes pancartes reivindicatives Us convidem a tots a treballar pel nostre MÓN.\nJa tenim el calendari d’aquest nou curs.\nEns visita el Brownie a la classe dels conills!\nEls nens i nenes de la classe de p5 han rebut una visita d’un animal molt especial, el Brownie, el conill de la Marina. Com que a la classe estem treballant el projecte dels conills, la Marina ens ha explicat moltes coses del seu conill:… Llegeix més»


L'osset Pep de Soler Cobo, Teresa / Viu Rodríguez, Maria / Nado Sanjuán, Víctor 978-84-9026-151-4\nPep és molt més que un peluix. És l'amic preferit de Paula, amb que pot ballar sense parar i passar-ho molt bé. TAMBÉ DISPONIBLE EN MAJÚSCULES I MANUSCRITA. ISBN: 9788490261613 Más información\nEl món de Paula\nDónde encontrar "L'osset Pep"\nSinopsis de: "L'osset Pep"\nPep és molt més que un peluix. És l'amic preferit de Paula, amb que pot ballar sense parar i passar-ho molt bé. TAMBÉ DISPONIBLE EN MAJÚSCULES I MANUSCRITA. ISBN: 9788490261613\nMás títulos de Soler Cobo, Teresa / Viu Rodríguez, Maria / Nado Sanjuán, Víctor


Cal fer constar si els docents pertanyen a la borsa de personal interí/substitut per gestionar la NO disponibilitat.\nUs recordem que durant aquest curs escolar s'ha posat en marxa l' aplicació d'autogestió de la disponibiilitat , que permet al personal inclòs a la borsa de treball del personal interí docent gestionar la pròpia disponibilitat a la borsa en qualsevol moment del curs escolar, sempre que no tingui un nomenament vigent, ni se li hagi ofert una vacant o substitució.\nAquest formulari és d’ús exclusiu per al personal amb vinculació: docent de l'Ajuntament, PAS de l'Ajuntament i PAS de la Generalitat.\nPel que fa al personal amb vinculació docent amb la Generalitat:\n- Cal que ho informeu a través de l' aplicació d'autogestió de la disponibiilitat del web del Departament d’Educació.\n- Les persones que us trobeu de baixa per accident laboral o maternitat o paternitat no han d’utilitzar aquesta aplicació sinó que, en cas que d'obternir un nomenament, cal d’adreçar-se als serveis territorials per sol·licitar la baixa temporal i acreditar la situació al correu electrònic: desenvolupament.ceb@gencat.cat\nVinculació* Seleccioneu una opció Personal municipal (docent, PAE i PAS)


EL PLE DE GENER GLAÇAT\n11 de gener de 2020 13 Històries del Ple\nSerà cosa del canvi climàtic o que realment el govern municipal està conduint la gestió municipal cap a una altra dimensió de resultats imprevisibles? No ho sabem. Però us puc assegurar que la sorpresa rebuda a l’entrar a la Sala de Plens, on es preveia la realització del ple de gener, ens va deixar bocabadats.\nEl Ple, entès com la part de la sessió on es resolen els afers rellevants que l’equip de govern gestiona per a la ciutat, no es realitzà. La causa? El Ple estava glaçat. Sí, glaçat, un afer extraordinari mai vist durant els darrers quaranta anys.\nEl full que es lliura al públic, on es recull l’ordre del dia, estava en blanc, cap servei havia sol·licitat l’atenció del Ple. Els responsables polítics de la gestió municipal, situats a l’esquerra de la Sala, es mostraven en estat de gèlid. Cap proposta, cap donar compte, cap iniciativa o fet mereixedor de comentar.\nCom se sap el govern s’ha organitzat en quatre àrees, les quals engloben tots els serveis que ens ofereix la nostra administració local, on els onze càrrecs electes del PSC-Podemos s’han repartit les responsabilitats de gestió i desenvolupament. Quatre dels quals n’han assolit tots els atributs d’una tinença d’alcaldia per a coordinar-les.\nEn un mes determinat, és raonable que alguns serveis no tinguin res a proposar al Ple. Però és possible que les quatre àrees aixoplugadores de tots els serveis de la Casa Gran no recullin cap aportació a l’ordre del dia i deixin la pàgina en blanc, com glaçada? Doncs sí. En Pol Gibert, responsable de l’Àrea de presidència i Drets Socials, amb el rostre impassible es va mantenir en silenci. La Marta Morell, que té al seu càrrec l’Àrea de Feminisme, Benestar Animal i Participació, no tenia res a dir però s’esforçava a combatre els efectes hipotèrmics mastegant xiclet des de la presidència. En Jesús Rodríguez, garant de l’Àrea de Cohesió Territorial, Desenvolupament Urbà, Seguretat i Civisme, ni la crema de contenidors i cotxes dels dies anteriors el va fer enraonar, callat com mai. La Montserrat González, que lidera l’Àrea de Desenvolupament Econòmic i Impuls Administratiu, amb el seu mutisme confirmava l’estat de ralentí de la màquina municipal fins aconseguir la glaciació de la part resolutiva del Ple.\nNomés des de la presidència, l’alcaldessa, la Marta Farrés, manifestava símptomes de vitalitat. Això li va permetre demanar l’aprovació de l’acta anterior i justificar l’estat de congelació del Ple amb l’argument que s’havien tractat els punts possibles en l’anterior ple extraordinari d’ordenances. Era com dir-nos que la glaciació havia començat més endarrere del que ens pensàvem, perquè en aquell Ple extraordinari només hi havia cinc punts afegits a l’ordre del dia i eren punts que calia aprovar durant l’any 2019.\nA partir d’aquí, com si es produís una inversió tèrmica, es recuperà el clima propi del Ple i l’alcaldessa va donar pas a les propostes dels grups de l’oposició. Aquesta vegada encapçalades per una moció de l’Associació del Poble del Sud on es defensava no tancar el Mercat de Campoamor.\nEn Ramón Jiménez, portaveu en el Ple de l’esmentada associació, també devia notar la les conseqüències de la glaciació que havia afectat a l’executiu. Doncs durant els deu minuts de la seva intervenció, dret en el centre de la Sala, cap de les tres persones situades a la presidència van mostrar actitud d’escolta activa, ni tan sols li van fer arribar l’alè d’una mirada de cortesia, obsessionades com estaven les tres, amb el cap cot, sobre els seus telèfons mòbils. Tanmateix el portaveu en va sortir satisfet, perquè l’escalfor irradiada per tota l’oposició va fer possible apaivagar la fredor amb que el govern havia rebut la proposta i aconseguir-ne l’aprovació per unanimitat.\nVan seguir dues mocions més. La primera de la Crida per Sabadell sobre la imposició tarifària que ens arriba des de l’Autoritat del Transport Metropolità (ATM).\nConcretament la moció demanava que:\nPrimer.- Exigir polítiques de mobilitat i inversions adequades pel transport públic al Vallès, entenent les especificitats metropolitanes del nostre territori.\nSegon.- Sol·licitar una revisió de les tarifes i els canvis de condicions dels usuaris que tingui en compte la realitat vallesana.\nTercer.- En cas que es mantingui el nou model, instar l’ATM a què el nou títol de 10 viatges mantingui el seu caràcter multipersonal i amb validesa per a tot l’any i que la T-Jove i la T-16 ampliïn les seves zones d’ús.\nAquestes peticions van comptar només amb el suport del PSC i Ciutadans. ERC, Junts per Sabadell i Podemos es van abstenir, suposadament pels seus lligams amb l’ATM. Fet que ens diu fins on podem comptar amb ells (abans no es quedin congelats) per defensar els interessos de Sabadell.\nLa segona moció presentada conjuntament per la Crida per Sabadell i ERC demanava la derogació de la llei popularment anomenada “Montoro”, bloquejadora dels superàvits dels ajuntaments per contribuir a eixugar el dèficit ocasionat del govern central. Era imprevisible, però la petició d’anul·lació arribava tard perquè ja està inclosa en els acords per formar el nou govern de l’Estat. Arran d’això va comptar amb el suport de quasi tot el consistori, només Ciutadans es va abstenir.\nDesprés de contestar a diverses preguntes, l’alcaldessa, amb “l’amenaça” que en el ple de febrer notaríem… el desglaç, va aixecar el Ple.


Manoir De Vaux Durtal França - Ofertes d'hotels amb els MILLORS DESCOMPTES EN LÍNIA\nManoir de Vaulx, Daumeray, Durtal, França, 49640 - Veure al mapa\nTant si es tracta d'un viatge de plaer com si és de negocis, Manoir De Vaulx és una elecció d'allotjament magnífica quan visiten Daumeray. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Manoir De Vaulx, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, calefacció, servei de despertador, balcó/terrassa, accés a la sala executiva a cada habitació. L'hotel ofereix meravelloses instal.lacions d'oci com piscina exterior, pistes de tennis, jardí que faran de la vostra estada una experiència inoblidable. Manoir De Vaulx és la vostra destinació si buscau allotjament de qualitat a Daumeray.\nCal que informeu el Manoir De Vaux de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (20) Parelles (12) Viatgers en solitari (2) Famílies amb infants petits (2) Famílies amb infants grans (1) Grups (4)


L’Ajuntament aposta per la inclusió digital com a eina per a la igualtat d’oportunitats : Servei de Premsa\nL’Ajuntament aposta per la inclusió digital com a eina per a la igualtat d’oportunitats\nL’Ajuntament presenta el Pla de Xoc per a la Inclusió Digital com una aposta per a la igualtat d’oportunitats en un context de crisi social i econòmica on la bretxa digital ha esdevingut una barrera educativa i social per als col·lectius més vulnerables\nL’objectiu del Pla és millorar l’accés a eines digitals, facilitar la capacitació de la ciutadania en el seu ús i garantir que els ciutadans i ciutadanes puguin accedir als serveis electrònics de l’Ajuntament\nL’Ajuntament prepara una enquesta per identificar l’escletxa digital i poder disposar d’una diagnosi per conèixer de forma precisa les necessitats digitals de la ciutadania i la ciutat\nEl Pla comporta accions com el reforç de la Xarxa d’Ateneus de Fabricació Digital per obrir nous camps d’interacció entre ciutadania i tecnologia, o la incorporació de capacitadors digitals per donar suport en els tràmits municipals en línia a les persones amb baix coneixement en l’ús de les TIC\nL’Ajuntament de Barcelona ha presentat avui el Pla de Xoc per a la Inclusió Digital, una aposta del consistori per a la igualtat d’oportunitats en un context d’acceleració de la digitalització. El Pla presenta tres objectius concrets: millorar l’accés a eines digitals abordant les diferències entre grups de població i barri, facilitar la capacitació de la ciutadania en el seu ús i garantir que els ciutadans i ciutadanes puguin accedir als serveis electrònics de l’Ajuntament. Per posar en funcionament el Pla, l’Ajuntament destina un pressupost de 700.000 euros que s’executarà al llarg de l’any 2020.\nLa situació d’emergència sanitària generada per la Covid-19 i la consegüent crisi social i econòmica han evidenciat les greus conseqüències de la bretxa digital en termes de cohesió social i accés a drets i serveis públics. El confinament i la necessitat d’evitar la presencialitat l’han convertida en una barrera educativa i social de primer ordre, on l’accés al dret a l’educació, a la igualtat d’oportunitats, a la salut o els serveis públics han estat condicionats per l’accés a internet i a les tecnologies digitals.\nL’Ajuntament ha d’assegurar que la transició digital a Barcelona sigui justa per a tots els ciutadans i ciutadanes. En el context actual és urgent avançar en el reconeixement del dret a la inclusió digital, garantint l’accés a internet i les tecnologies digitals, però també a les capacitats per a aprofitar-les. És aquí on es torna indispensable l’acció de l’Ajuntament i la col·laboració públic-privada o amb altres administracions.\nEl Pla es vertebra al voltant de la Xarxa d’Ateneus de Fabricació Digital, però també interactua amb Barcelona Activa respecte a la formació i amb el Pla de Barris i els districtes de Barcelona pel que fa a la tramitació i capacitació digital.\nLes accions del Pla de Xoc per a la Inclusió Digital s’articulen en 4 eixos de treball que han de permetre dotar a l’Ajuntament d’una política d’inclusió digital basada en l’evidència i la innovació, arrelada als barris i als serveis municipals, i amb perspectiva de drets.\nDiagnosi de les necessitats de la ciutat\nEl primer eix del Pla el conforma l’estudi i la diagnosi per conèixer de forma precisa les necessitats de la ciutat. Es realitzarà una enquesta, en col·laboració amb el Mobile World Capital, per identificar l’escletxa digital, tot actualitzant la darrera enquesta de l’any 2016; s’estudiaran els indicadors de la ciutat digital centrada en les persones, que permetrà avaluar les polítiques de digitalització i d’inclusió digital; i es treballarà en l’establiment de convenis amb Universitats locals per al desenvolupament d’estudis de recerca relacionats amb la matèria.\nAccés a eines, espais i connectivitat digital\nL’accés a eines, espais públics i connectivitat digital és el segon eix del Pla que pretén millorar l’accés a la infraestructura necessària per fer ús dels serveis digitals.\nEn aquest sentit, es reforçarà la Xarxa d’Ateneus de Fabricació Digital amb l’objectiu de convertir-los en equipaments de territori públics i oberts a tota la ciutadania i al servei de la lluita contra la bretxa digital. Tot i que ha funcionant durant l’estat d’alarma, al setembre s’inaugura l’Ateneu de Fabricació de Gràcia i es preveu posar en marxa un nou servei de fabricació digital a Ca l’Alier, amb la qual cosa, 7 dels 10 districtes de la ciutat comptarien amb un servei de fabricació digital. El Pla preveu incorporar algun maquinari i material a altres espais públics com el Punt Multimèdia Casa del Mig, el Raco.net del Guinardó i el Maker Convent de Sant Agustí per impulsar un salt qualitatiu en el servei que s’ofereix i per obrir nous camps d’interacció entre ciutadania i tecnologia. També es renovaran en part els equips informàtics de les Corts, Ciutat Meridiana i Fàbrica del Sol amb 66 nous ordinadors.\nPel que fa als programes de capacitació digital oferts per Barcelona Activa, s’incrementarà el nombre de tauletes i portàtils per assegurar el manteniment del curs per part de l’alumnat en cas de nous confinaments.\nLa bretxa digital durant la situació d’emergència sanitària ha afectat en major grau a aquells col·lectius amb menys formació en tecnologies de la informació o a aquells que no disposen de dispositius electrònics o connexió a internet. Per aquesta raó, el tercer eix del Pla vol garantir, mitjançant programes articulats sobre el territori, l’adquisició de competències digitals a tota la ciutadania, independentment de la renda, barri o gènere.\nPer treballar-ho es disposen dels programes de capacitació de la Xarxa d’Ateneus de Fabricació, orientats a diferents públics segons les seves necessitats, des de programes per a gent gran o joves fins a professionals que treballen en capacitació digital als serveis municipals.\nUna altra via de treball és la incorporació de la inclusió digital en el Pla de Barris, on ja es treballa en la millora de la xarxa wifi en equipaments municipals i en la capacitació de col·lectius amb baixa formació en tecnologies de la informació. També habilitarà un equip de capacitadors, ubicats a diferents equipaments de la ciutat destinats a l’atenció ciutadana per oferir un acompanyament personalitzat a les persones amb baix coneixement de l’ús de les TIC per dur a terme tràmits municipals i aprendre a usar aquelles aplicacions més bàsiques que poden facilitar-nos el dia a dia: organitzar una videoconferència o fer una videotrucada amb el mòbil, entre d’altres.\nAquesta mateixa fórmula es traslladarà als districtes de la ciutat, per capacitar i donar suport a aquelles persones que mostren més dificultats per realitzar tràmits en línia i, d’aquesta manera, evitar que es desplacin a les oficines i reduir el temps invertit en els diferents tràmits.\nPer últim, el tercer eix també implica col·laboracions i vies de subvencions amb entitats i organitzacions que treballen en la inclusió digital a la ciutat amb col·lectius afectats per les bretxes digitals com l’entitat Colectic a Ciutat Vella i la Fundació Pare Manel a Nou Barris.\nVinculació amb el sistema innovador\nL’últim eix fa referència al treball col·laboratiu amb el sistema innovador de la ciutat, implicant des de l’empresa a la ciutadania, passant per l’acadèmia i la recerca i la mateixa administració pública. L’objectiu és promoure un model d’inclusió digital obert en el procés que va des de la identificació de les necessitats fins a la proposta i execució de solucions que han de donar resposta als reptes de la nostra ciutat. En aquest sentit, des de BIT Habitat es posarà en funcionament un Laboratori Viu de cocreació amb diversos actors de la quàdruple hèlix i s’organitzarà la tercera edició de l’Smart City Week 2020, un esdeveniment amb diverses activitats per a reflexionar i experimentar sobre la relació entre persones, tecnologia i ciutat, que enguany girarà entorn de la inclusió digital.\nPer últim, es desenvoluparà una plataforma educativa digital, un campus virtual digital que inclourà els programes educatius dels Ateneus de Fabricació i de la Fundació BIT Habitat, que versarà sobre ciutats innovadores amb l’objectiu de dotar la comunitat educativa dels recursos i mecanismes necessaris perquè coneguin, usin i visquin de forma conscient a la ciutat i puguin proposar millores a la qualitat de vida del seu entorn.


BIBLIOTECA MUNICIPAL DE COLLBATÓ: Clara Sánchez guanya el Premi Planeta 2013\nClara Sánchez guanya el Premi Planeta 2013\nClara Sánchez ha estat galardonada amb el Premi Planeta d'aquest any amb la novel·la El cielo ha vuelto. L'obra està immersa dintre d'un dilema que se li presenta a la protagonista a través d'una vident. Segons paraules de la pròpia autora i extretés del diari Ara.cat, Clara Sánchez: "indagat en la desconfiança, en si ens pot portar a la crueltat o la lucidesa, a la fortalesa o la debilitat. He après que a vegades el més laboriós de la vida és desemmascarar la pròpia vida. Als vampirs, més que la sang, els agraden les neurones". Un altre novel·la de l'autora i que podeu trobar a la biblioteca és Lo que esconde tu nombre que va estar premiada amb el Premi Nadal 2010, i molt apreciada pels lectors de la biblioteca.\nCom a finalista ha quedat l'exministra de Cultura, Ángeles Gónzalez-Sinde. La novel·la porta per títol El buen hijo, la trama d'aquesta gira entorn a un home de 36 anys que s'asfixia en el seu entorn. Pel que fa a Sinde és la seva primer novel·la de cara al públic adult, ja que havia escrit alguna obra literària infantil, i sobretot ha estat guionista de sèries de televisió, cine, etc.\nPublicat per Biblioteca_Collbato a les 16:03\nNovetat editorial: Salnitre de Toni Real\nNovetat Editorial: El silenci dels telers d'Assump...\nAvui us recomano: Mi planta de naranja lima de Jos...\n"Gaudim amb la Lectura" divendres 25 d'octubre a l...


Nou espai per a la gent gran al Parc de Vallbona d'Igualada - La Veu de l'Anoia\nNou espai per a la gent gran al Parc de Vallbona d’Igualada\nEl parc de Vallbona d’Igualada compta des del passat dissabte, 13 de juliol, amb un nou espai lúdic i de salut per a la gent gran. La nova instal·lació, que ha estat subvencionada íntegrament per la Diputació de Barcelona, facilita la pràctica d’exercicis suaus, especialment dissenyats per afavorir les condicions físiques de les persones d’edat avançada, contribuint a augmentar-ne l’autonomia personal i el benestar. L’equipament està dissenyat per fer-hi fins a vint exercicis físics o de coordinació i està específicament pensat tenint en compte les capacitats d’aquest segment de la població. Els panells explicatius al mateix parc i uns fulletons editats per la Diputació que es podran trobar en les diferents dependències municipals detallen els diferents usos que ofereix el parc. L’acte d’inauguració, al qual hi va assistir l’alcalde d’Igualada, Marc Castells, va aplegar una cinquantena de persones, i s’hi va dur a terme una demostració pràctica de la manera correcta d’efectuar cadascun dels exercicis. A partir del mes de setembre es preveu fer diferents sessions grupals tutelades adreçades a col·lectius de gent gran de la ciutat.\nArticle anteriorTrobada de dissenyadors i impressors a Igualada per parlar del sector\nPròxim articleEls Moixiganguers d’Igualada tanquen un gran primer tram de 2013 a Montbui


Ajuntament de Badia del Vallès - Associació de Comerciants de Badia del Vallès\nPortada > Comerç > Entitats i associacions > Comerç\nAssociació de Comerciants de Badia del Vallès\nAv. del Cantàbric, 37\n637 554 951 / 669 182 983\nL'Associació de Comerciants de Badia del Vallès ha estat treballant, de forma continuada els darrers anys, per fomentar el comerç de Badia del Vallès, organitzant un programa anual d'activitats de promoció per dinamitzat el comerç local i per donar suport als seus associats.\nLa situació actual de crisi econòmica esdevinguda per la crisi sanitària de la COVID-19 ha portat a l'Associació de Comerciants a fer un gir en els objectius del projecte inicial, que havia previst per al 2020, i a buscar i atorgar eines que ajudin les diferents activitats a mantenir-se, a donar suport al mercat, a créixer i que alhora donin resposta a les necessitats de les persones que hi viuen a Badia del Vallès, mantenint els valors del treball comunitari en benefici de tota la ciutadania. Per això el projecte de l'Associació de Comerciants per a aquest 2020 pretén impulsar un pla de xoc per a la reactivació de les diferents activitats econòmiques del municipi que inclou actuacions per a la recuperació de clients i la seva confiança en alguns casos, l'acompanyament dels comerciants en l'establiment de les mesures de seguretat i, en l'obtenció de subvencions que els ajudin a donar un impuls als seus negocis.\nL'empresa de gestió de dinamització comercial contractada per l'Associació de Comerciants amb el suport de l'Ajuntament de Badia del Vallès, Nerta —que ja gestiona la dinamització comercial des de fa més de dos anys—, és qui desenvolupa les tasques administratives, de suport, d'acompanyament i d'assessorament a l'associació i als seus associats des de l'1 de gener de 2020.\nLa situació actual fa que el suport al comerç sigui no només amb els comerços associats sinó amb tot el comerç del municipi, per això l'Ajuntament de Badia del Vallès mitjançant un conveni de col·laboració amb l'Associació de Comerciants, ha volgut reforçar la figura dels dinamitzadors comercials de manera que aquests contactin amb tots els comerços locals i els ajudin a reactivar els seus negocis. Per això l'Ajuntament, enguany assumirà la part econòmica de l'Associació de Comerciants per a la contractació d'aquests dinamitzadors comercials, que també faran una campanya de captació de socis per tal d'aconseguir una associació forta i unida que els permeti impulsar accions conjuntes, que els ajudin a enfortir el comerç de Badia del Vallès. Aquest suport especial de l'Ajuntament facilita que la campanya de captació de socis permeti a l'associació, aquest any 2020, no cobrar la quota de soci ni als associats ni als nou socis.\nDes d'aquest espai web volem animar a tots els comerciants de Badia del Vallès a què formin part de l'associació, perquè aportin les seves idees i propostes en benefici de tots els comerciants del municipi i, per ajudar-los davant les seves necessitats particulars.\nTots ens necessitem i junts podem reactivar el comerç local.\nL'Associació de Comerciants de Badia del Vallès\nEt dóna suport i orientació en tot allò que necessites amb relació al teu negoci.\nRepresenta, gestiona i defensa els teus interessos, especialment amb les administracions.\nFomenta la unió i la creació de sinergies entre els associats.\nOfereix gratuïtament formació contínua, a través de cursos, conferències i seminaris, entre d'altres.\nPromociona el teu negoci, ampliant la seva visibilitat.\nCom a soci, et beneficies de campanyes col·lectives.\nTens presència a les xarxes socials de l'entitat, al directori comercial de la pàgina web de l'Ajuntament, des d'on el teu negoci es projecta a una gran multitud de persones i empreses.\nDefensa els interessos i necessitats davant les Administracions públiques.\nTreballem per la convivència, col·laborarem amb l'Ajuntament i el teixit cultural i social del municipi, i impulsant un projecte comercial comú de gran valor humà.\nL'Associació és gestionada per la Junta Directiva, que es compon de les següents persones:\nSílvia Nicolau (L'Armari de la Sílvia), en qualitat de presidenta\nEva Sánchez (+ Què pa!), en qualitat de secretària\nMercedes Iborra (Joieria Lucle), en qualitat de vocal\nRaúl Campos (Instalaciones Campos), en qualitat de vocal\nL'entitat ofereix espai per a la participació oberta de tots els seus membres.\nTanmateix, té l'acompanyament i l'assessorament de Nerta, empresa de dinamització comercial, des de fa tres anys.\nAdreça electrònica: asscomerciantsbadia@gmail.com\ntelèfon i WhatsApp: 637 554 951 / 669 182 983\nPosa't en contacte amb l'Associació de Comerciants de Badia del Vallès i miraran la manera d'ajudar-te i de compartir les teves necessitats i les teves idees.\nPublicat el 01.09.2020


"Parasceve", de Blai Bonet, al Versus Teatre | Barcelona Cultura\n"Parasceve", de Blai Bonet, al Versus Teatre\nLa companyia mallorquina Tschock interpreta tres vegades l’única obra de teatre que se li coneix a l’autor de Santanyí, dirigida per Jeroni Obrador\nEls dies 1, 2 i 3 de maig, al Versus Teatre, s’hi podrà veure Parasceve, l’única obra de teatre que va publicar Blai Bonet. L’escriptor de Santanyí, autor de diversos aplecs de poesia, volums de dietaris i novel·les, va quedar finalista del premi Joan Santamaria l’any 1957 amb la peça dramàtica.\nApareguda els mateixos anys que la crucial novel·la El mar, la més cèlebre de l’autor i una de les més importants de la literatura catalana del segle XX, Parasceve fa un retrat de la psicologia familiar en temps de guerra a través de la història dels Skiud.\nEl muntatge, dirigit per Jeroni Obrador i interpretat per Marta Barceló en el paper de la vídua Elvira Skiud i els joves actors Guiem Juaneda i David Pérez, aprofundeix en la psicologia de l’individu amb la intenció d’empatitzar amb tot tipus d’espectadors.\nAl llarg de l’obra, que prima la paraula per sobre de l’acció i mostra la tragèdia de la guerra de manera descarnada, l’espectador pot endinsar-se de primera mà en el particular món ritual, religiós i dramàtic de Blai Bonet, desaparegut fa 15 anys.\nParasceve és una co producció de la companyia Tschock i el Teatre Principal de Palma, feta amb la col·laboració de l’Institut d’estudis Baleàrics, el Govern Balear i l’Ajuntament de Santanyí. El projecte, que mostra la força del teatre com a ritual social, entronca amb la situació actual de desesperació de molts individus en situacions límit.\nDia: de l'1 al 3 de maig


Els Mossos investiguen un robatori a l’Ajuntament de Calella | Ràdio Calella Televisió\nBalcó per on ha accedit el lladre. Aquest matí\nLa policia científica dels Mossos d’Esquadra investiga el robatori que s’ha produït aquesta matinada a les instal·lacions de l’Ajuntament de Calella. Segons el tinent d’alcaldia de Seguretat, el lladre s’ha endut una caixa en què hi havia, com a màxim, uns 200 euros.\nAixí estava el despatx de secretaria d’Alcaldia aquest matí\nSegons el tinent d’alcaldia de Seguretat, es podria tractar d’una única persona que ha accedit per un dels balcons laterals de l’edifici trencant el vidre. Es tracta del balcó dels despatxos de la secretaria d’alcaldia. Albert Torrent ha dit a Ràdio Calella que el lladre ha baixat a la planta baixa on ha remenat papers i s’ha endut una caixa on es guarden els diners que els funcionaris fan servir per el canvi dels pagaments. Segons Torrent, la quantitat màxima que hauria sostret el lladre són 200 euros.\nAlbert Torrent ha destacat que les gravacions de les càmeres de seguretat podran aportar alguna pista més sobre el robatori. Els fets han passat a les 4 de la matinada aproximadament quan ha saltat l’alarma.\nSegüent La construcció de les guinguetes segueix el calendari previst\nAnterior El president del CCM admet que suprimir la subvenció a l’Ironman ha estat una decisió dura\nÈxit de la jornada de networking celebrada avui a la Fàbrica Llobet-Guri\nEls joves aprenen amb teatre a controlar l’alcohol quan van de festa


Et donaré el sol :: Libelista\nAra, tres anys més tard, quan en tenen setze, la Jude i en Noah amb prou feines es dirigeixen la paraula. Ha passat quelcom que els ha destrossat tràgicament… fins que la Jude coneix un noi arrogant i guapíssim amb problemes, i algú altre… Una força molt més imprevisible que entrarà a formar part de la seva vida.\nEls primers anys són la història que ens explica en Noah. Els de més grans ens els explica la Jude. Però allò que no veuen els bessons és que cadascú només té mitja història i que si poguessin retrobar el camí que els uneixi de nou tindrien l’oportunitat de refer el seu món.\nPrimavera per a Palmer Rosa Sanchis Caudet


Onada d'incendis en ple mes de març - Notícies Societat - Notícies Societat - e-notícies\nSocietat · 9 de Març de 2012. 20:14h.\nOnada d'incendis en ple mes de març\nEl foc a la Costa Brava ha obligat ja a evacuar prop d'un centenar de persones\nLa columna de fum de l'incendi vista des de l'A-2 a Riudellots de la Selva\nUn incendi que ha començat a Santa Cristina d'Aro (Girona), que ja ha cremat 80 hectàrees de vegetació forestal segons han informat els Bombers, ha obligat a evacuar prop d'un centenar de persones de quatre nuclis urbans i urbanitzacions de Tossa de Mar i Llagostera.\nEls Bombers de la Generalitat hi han enviat 33 dotacions que estan treballant en l'incendi, amb més de 25 camions d'aigua i el suport de cinc mitjans aeris. L'objectiu és evitar que el cap de l'incendi salti sobre la carretera que va de Solius a Can Duran, a Santa Cristina d'Aro, però el fort vent està dificultant la feina dels Bombers.\nConcretament, el prop de centenar de persones evacuades resideixen en els nuclis urbans i urbanitzacions de Salionç, Sant Grau, Cala Pola i Giverola, a Tossa de Mar, i el de Masia de Can Bonet, a Llagostera.\nPujol: "hem estat dominats pel bonisme en immigració"\n#4 joan, manresa, 12/03/2012 - 18:54\nEl Casal,18,40 h.--Com diu el company Feliuet..," Raro,rarete..,rarote..."""Vistos sobre el mapa els incendis,no dexa de ser estrany aquets focus....,i en algun cas sense cap linea electrica (sempre estroba justificació)en un kilometro a la rodona...Ummmmm...,Ya molta mala gent i molt mala baba\n#3 pere, barcelona, 10/03/2012 - 13:25\nEL govern "dels millors"\n#3.1 mediocritat lectora, barcelona, 11/03/2012 - 20:18\nPere ets patetic..\n#2 jajajajaaaa, barcelona, 10/03/2012 - 11:05\nque buena gestion la dels millors jajajajajjaajaa siempre que estan ellos arde Catalunya por los cuatro costados\n#1 Albert, Castell d'Aro, 09/03/2012 - 20:47\nNit dura per la gent de Llagostera, Tossa de Mar i rodalies.


S’ha mort el compositor avantguardista Josep Maria Mestres Quadreny\nNascut a Manresa el 1929, fou un membre destacat de la segona avantguarda artística de Catalunya, al costat d'artistes com Joan Brossa i Antoni Tàpies\nJosep Maria Mestres Quadreny (1929 - 2021).\nS’ha mort Josep Maria Mestres Quadreny, un dels compositors de música contemporània més importants, prolífics i innovadors, després de no haver superat una operació, a causa de l’edat. Tenia 91 anys. Mestres Quadreny, nascut a Manresa el 1929, fou un membre destacat de la segona avantguarda artística de Catalunya, al costat d’artistes com Joan Brossa i Antoni Tàpies, entre més. Va ser precursor de la música electroacústica a la península, el primer a fer servir l’ordinador per a compondre, creador de música aleatòria i autor de músiques visuals. Químic de professió, la combinació de ciència i música el va convertir en un creador únic.\nMestres Quadreny va entrar en contacte amb els creadors d’avantguarda per mitjà de Joan Brossa, que el va presentar a Joan Prats, el barreter il·lustrat, amic de Joan Miró i promotor d’iniciatives com l’ADLAN (Amics de l’Art Nou) i el Club 49 –va estrenar les primeres composicions al cicle de concerts “Música oberta”. Va tenir de mestre Cristòfol Taltabull, però, de fet, el compositor que veritablement el va marcar fou Anton Webern (1883-1945), vienès, que feia les seves composicions sense melodia.\nLa primera composició que va estrenar en públic va ser en la IV Trobada Internacional de les Joventuts Musicals de Bayreuth (Alemanya) el 1953. D’aleshores ençà, les seves composicions s’han interpretat en escenaris de tot arreu. Va editar llibres amb Joan Brossa i Perejaume, i va compondre també per a cineastes. És autor de diversos assaigs sobre la música, entre els quals destaca Pensar i fer música (2000).\nLa seva defunció l’ha confirmada Joan Subirats, sisè tinent de batlle de l’Ajuntament de Barcelona, en un piulet.\nMestres Quadreny s’ha convertit en so\nFa poca estona, Vicenç Altaió, president de la Fundació Joan Brossa, donava la notícia de la mort del compositor a les xarxes socials, amb una gran elegància: “Acaba de convertir-se en so l’amic Josep M. Mestres Quadreny, compositor i president emèrit de la Fundació Brossa. Sense ell, la música d’avantguarda no existiria. Va fer de pont amb la primera i ens passà un sentit humanista i d’investigació, de rigor en la ciència i de joc amb la tecnologia, i de racionalitat i de progressisme. De tu vaig rebre l’estímul en la joventut, a la Miró, i ara a la Fundació Joan Brossa. Aplaudiments i homenatge.”\nMestres Quadreny va ser el president de la Fundació Brossa entre els anys 2012 i 2017. Una nota enviada per l’entitat recorda: “A ell devem la negociació amb el MACBA per tal que tot el fons Joan Brossa fos cedit al museu amb l’objectiu de catalogar-lo, conservar-lo, difondre’l i projectar-lo al món. Durant l’any 2019, en el marc de l’Any Joan Brossa, la fundació celebrà el 90è aniversari del músic i compositor amb l’organització de dos concerts que tingueren lloc a la seu d’SGAE Catalunya i a la seu de la nostra entitat. Ambdós concerts anaren a càrrec del grup Cosmos 21 i foren dirigits per Carlos Galán a partir de l’obra musical i visual de Josep Maria Mestres Quadreny. Aquest fou el seu homenatge en vida.”\nSi vius el teu temps, únicament pots ser modern\n“Si vius el teu temps, únicament pots ser modern”, deia Mestres Quadreny. Recerca i experimentació sense límits aparents van marcar la seva obra. I aquesta actitud el va portar a anar sempre més enllà. Un exemple: l’any 1964 va compondre la seva primera peça electroacústica (la primera que es componia a la península). Es deia “Peça per a serra mecànica” i era un muntatge de materials sonors procedents de l’enregistrament del treball que feia Villèlia amb una serra mecànica per a fer unes escultures. També són seves les primeres obres compostes per ordinador com “Ibèmia” (1969). I peces com “Tres cànons en homenatge a Galileu” (1964), “Aronada” (1972) i “L’estro aleatorio” (1973-1978).\nEl 2011 l’Arts Santa Mònica li va dedicar l’exposició “De Cop de poma a Trànsit boreal. Música, art, ciència i pensament”. Començava amb el llibre d’artista Cop de poma (1961), projecte que a instàncies de Joan Prats va menar Joan Miró amb la col·laboració d’uns joves artistes: el pintor Antoni Tàpies, el poeta Joan Brossa, el compositor Josep M. Mestres Quadreny, i l’escultor Moisès Villèlia. Miró va tenir una influència destacable en Mestres Quadreny. La primera vegada que Miró va sentir la seva música, en un dels concerts que feia al Club 49, va dir que era música punxeguda, que ja era hora que algú fes música punxeguda.\nPrecisament per a aquesta exposició, Mestres Quadreny va crear “Trànsit boreal”, una obra aleatòria que cada dia sonava diferent, segons el públic que la visitava i com es movia per l’espai expositiu.


Consells per a festes de moros i cristians\nMoros i Cristians»\nSi ha decidit contemplar íntegrament les dos entrades, la cristiana i la mora, no dubte a llogar les cadires instal·lades al llarg de tot el recorregut. Això li evitarà acabar amb els peus dolorits.\nPer a tal necessitat, a principis de juliol, es poden llogar les cadires per a presenciar les entrades en la Tourist Info de la Vila Joiosa (966 851 371). Per a poder disfrutar bé de les desfilades el que se sol fer és emportar-se algun aperitiu i begudes, encara que també es venen directament allí.\nEn el cas d'Alcoi, es fa a través de l'Associació de Sant Jordi (965 540 580).\nLes companyies o filaes\nCada una de les companyies o filaes de la festa té el seu propi local social. Val la pena visitar-ne algunes. Ocupen plantes baixes en el nucli urbà. L’ambient dels locals cristians sol tindre una atmosfera de Reconquista. Els moros et fan pensar que estàs en un palauet de Fes.\nEl desembarcament de la Vila Joiosa\nPer a poder veure el desembarcament i tot el que comporta, li aconsellem un bon sopar, ja que la nit és llarga. És convenient dur sempre roba fresqueta, perquè el mes de juliol no perdona, encara que per a esta nit és bo tindre a mà alguna peça de roba d’abric, ja que són moltes hores en la platja i la brisa marina refresca a la matinada.\nEl gust és seu\nLa cuina tradicional d'estes comarques, basada en productes de temporada, és tan suculenta com desconeguda fora del seu l’àmbit territorial. Les dos festes també són ideals per a disfrutar d'una bona tapa i una canya en qualsevol terrassa d'estes localitats. El nard és una beguda espirituosa genuïna de la Vila Joiosa, igual que el plis-play ho és d'Alcoi.\nPer a conéixer millor qualsevol de les informacions precedents, no dubte a cridar a les Tourist Info d'Alcoi (965 537 155) o de la Vila Joiosa (966 851 371). L'estan esperant.


EMPORDÀ LLEURE: Curs de transport al CAE de Manresa\nCurs de transport al CAE de Manresa\nEl CAE, formació i serveis socioculturals de Manresa ha format als treballadors del transport escolar municipal, servei que aquesta entitat gestiona. Aquesta formació ha consistit en un curset de 4 hores de durada i ha estat impartit de Jordi Iglesias i Rubèn Fornós de l’Escola l’Empordà el dilluns 2 de desembre.\nEl programa formatiu ha estat un extracte del Curs de monitors de transport escolar que l’Escola l’Empordà imparteix habitualment i ha consistit en dues parts ben diferenciades, una primera basada en l’educació en el transport escolar a càrrec de Fornós i una segona basada en les funcions del monitor de transport a càrrec d’Iglesias.\nEls alumnes van rebre un certificat acreditatiu d’aquesta formació expedit per l’escola d’educadors en el lleure del CAE de Manresa.\nEn acabar el curset, els organitzadors van agrair als professors la seva bona disposició en haver acceptat la seva demanda a la vegada que aquests van agrair-los la confiança dipositada en l’Escola l’Empordà.\nL’Escola l’Empordà ja fa 9 anys que imparteix aquesta formació en un format de curs de 16 hores de durada, fonamentalment, a través del Consell Comarcal de l’Alt Empordà i de l’ETT Axxon de Girona.\nMés informació sobre els cursos de transport escolar


La passió segons Emili Teixidor | Bernat Puigtobella\nEmili Teixidor, octubre de 2003 | Foto de Pere Virgili\nEmili Teixidor se n’ha anat a lligar boira i des de Núvol li desitgem un bon viatge. Pere Virgili ens ha enviat espontàniament aquesta fotografia esplèndida de Teixidor feta l’any 2003. Aquesta espurna de generositat del fotògraf, ara i aquí, no és més que un esqueix de la gran generositat del mateix Teixidor, que avui ens ha dit adéu. La mirada de l’escriptor, en aquesta imatge, revela una intensitat d’intenció, la intenció que va posar en totes les coses que va fer. Teixidor era un home apassionat, que es lliurava en cos i ànima a la seva feina. Parlava amb una certa urgència a la veu, sovint més depressa que no li permetia la respiració. Amb la seva passió transmetia la certesa que allò que explicava era important i necessari. Ara el recolliment final de l’Emili Teixidor, més que de consternació, ens omple d’agraïment per aquesta intensitat.\nSe l’ha elogiat per La formiga piga i per Pa negre, però potser no s’ha remarcat prou que és un dels pocs autors que han sabut deixar petjada en lectors de totes les edats sense acabar encasellat. Ha estat un autor celebrat a les escoles i a les llibreries. Sovint, els autors de literatura infantil o juvenil queden atrapats per sempre en un territori del qual ja no poden sortir mai més. És frustrant, perquè molts d’ells, un cop han tingut èxit entre els més joves, ja no se’ls permet de créixer amb els seus lectors. Teixidor era un autor d’una potència extraordinària i ha tingut una trajectòria prou dilatada com perquè els seus lectors s’hagin pogut fer grans amb ell, llegint primer Dídac, Berta i la màquina de lligar boira i després Retrat d’un assassí d’ocells.\nEmili Teixidor ha aconseguit deixar petjada en tot allò que ha fet. Una de les seves facetes menys conegudes és la d’assessor teatral. Va formar part de l’equip fundador del TNC, al costat de Josep Maria Flotats. Ignasi Camprodon, que aleshores ja treballava al TNC, sempre explica que Teixidor llegia tots els textos que arribaven al teatre i els contestava. Repassava les revistes internacionals especialitzades i es prestava a corregir tots els textos que fes falta revisar. “Era accessible i proper”, recorda Camprodon. “Ja aleshores era un referent intel·lectual i ètic, amb un compromís indestructible. Era agosarat i no tenia pèls a la llengua”. Quan es va plantejar la possibilitat de fer al TNC Àngels a Amèrica, de Tony Kushner, que Teixidor ja havia vist a Nova York, la va defensar abrandadament, i no només per militància. “Amb aquesta obra ha passat igual que amb Agost. Focus tenia els drets però no es veia en cor de muntar-la i vam acabar fent-la al TNC, en bona part gràcies a la insistència de l’Emili Teixidor”.\nDe Teixidor podem dir també que tenia gestos discrets de generositat. Quan un autor era linxat injustament per la crítica, ell era capaç d’enviar un targetó amb una nota manuscrita animant-lo o felicitant-lo pel llibre, si li havia agradat. Després, les seves intervencions a la ràdio, apassionades i eloqüents, feien pensar en aquella frase bíblica que diu que “de l’abundància del cor en parla la boca”.\nUn cop tot garbellat, del fons de la vida d’aquest nen de la guerra en surt Pa negre. La seva editora, Ester Pujol, sempre explica que el dia que va acabar de llegir l’original a casa seva gairebé va tocar el cel amb els dits. Pa negre és important per molts motius. En primer lloc perquè és una història que batega veritat per tots els porus. També per la naturalitat de la llengua, pel do de la paraula que demostra l’autor a cada frase. Se m’acut encara un motiu afegit, que té un component ideològic i que explica per què la pel·lícula de Virallonga va obtenir tants premis i elogis a les Espanyes. El cas mereix tot un paràgraf.\nHi ha un episodi a La plaça del Diamant, en què Mercè Rodoreda narra la visita de Natàlia a casa d’uns senyors burgesos catalans de dretes que busquen una minyona. Són una gent que no volen enrenou i que es treuen del damunt la Natàlia quan ensumen que el Quimet és milicià. És un capítol breu dins de La plaça del Diamant, però està magistralment inserit al centre de la novel·la per tal que el llarg monòleg de la Colometa no es pugui convertir en un relat unidimensional de bons i dolents i la novel·la en un al·legat demagògic a favor dels catalans. Teixidor en pren nota. Ell tampoc no cau en la demagògia de presentar els catalans en bloc com a víctimes de Franco, sinó que fa una dissecció molt ben feta del franquisme que portaven a dins aquells senyorets que van ser pusil·lànimes. L’obligació d’un escriptor no és defensar el seu país, ni tapar les vergonyes, sinó posar un mirall davant dels seus lectors perquè sàpiguen qui són i d’on vénen. I aquí Emili Teixidor ha estat a l’altura. A Madrid Pa negre va agradar, més enllà del seu indiscutible valor cinematogràfic, perquè el relat de Teixidor no tira pilotes fora i assumeix les pròpies esquerdes. Els castellans hi van veure un punt d’honestedat que els descarregava de part de la culpa.\nTeixidor era de Roda de Ter i el seu recorregut vital ha estat un viatge per sortir de la boira. Pa negre és la darrera mostra d’aquest esforç per esculpir enimg de la boira el nostre enemic interior.\nEmili Teixidor Josep Maria Flotats Pere Virgili\nJordi Vernis el 20 juny 2012 a les 2:23 ha dit:\nI a més tenia les coses molt clares, i les deia sense por. Una frase demolidora seva, parlant d’en Pepitu Benet i Jornet: “No es pot ser a la vegada Guimerà i Pitarra”. Pam! Bon viatge.


dying for fashion Font: Aljazeraa La major indústria de Cambodja s’enfronta al seua major crisi, amb enfrontaments diaris entre les treballadores de la confecció i les forces de seguretat. L’última protesta va deixar cinc morts i desenes de ferits . Els enfrontaments es produeix després de setmanes d’agitació política que ha paralitzat la indústria del tèxtil de Cambodja . Mentre…\nEl 19 de març es publicaven les xifres oficials d’Inditex durant el 2013. A banda de constatar que l’empresa de l’Amancio Ortega segueix incrementant els seus beneficis, alguns diaris feien esment a les sucoses quantitats que el propi Ortega i els seus executius havien obtingut de l’activitat del grup empresarial en el darrer any. El president, Pablo Isla, va rebre…


CCEA: Mas d'en Pedro\nCENTRE D'EDUCACIÓ AMBIENTAL MAS D'EN PEDRO\nLloret 6, 08880 Cubelles\nTelèfon 93 895 09 08\nL’Escola del Mar és el principal projecte educatiu del Centre d'Educació Ambiental Mas d'en Pedro i està dirigit als alumnes en les etapes infantils, primària, i secundària. Les activitats educatives es realitzen en una masia catalana del S-XVI, a Cubelles, molt propera a la platja del mateix nom, l’Estanyot del Mas d’en Pedro; lloc propici per a donar a conèixer el medi litoral i marí del Garraf. La presencia d’esculleres i zones de roca, fa que apareguin molts animals que han convertit aquests espais en els seus llocs de vida habitual, per la qual cosa són fàcilment observables, estrelles de mar, eriçons, cogombres de mar, crancs, etc... La seva proximitat a Vilanova i la Geltrú, permet també l’estudi de la presencia de l’home i l’explotació de recursos mariners a través d’activitats de pesca tradicional.\nEls darrers canvis que ha patit el paisatge en aquest indret, sobretot a partir de la implantació d’activitats industrials, fa que els estudis de canvis de paisatge i llur interpretació, siguin molt enriquidors.\nPer últim, la gran quantitat de recursos que disposa l’equipament, permet realitzar moltes activitats, que afavoreixen el contacte amb l’entorn i l’educació dels infants i joves en la seva relació amb el medi.\n1. Conèixer el medi litoral i costaner.\n2. Valorar els diferents medis i la seva diversitat, per tal de generar en els infants, la necessitat de vetllar i millorar l’entorn.\n3. Conèixer l’ús dels recursos naturals, a través d’una activitat tradicional com és el món de la pesca.\n4. Adquirir actituds respectuoses amb el medi, actuant en favor del mateix.\n5. Sensibilitzar-se amb moltes de les problemàtiques ambientals actuals.\n6. Conèixer els canvis del paisatge, les seves transformacions, canvis de forma, estructura, color, estètica, per tal d’entendre el model de funcionament de la nostra societat.\nTota l’estada al centre parteix d’un centre d’interès, diferent per a cada nivell d’edat, que serveix per a motivar els participants i així afavorir a que participin activament en el programa educatiu d’aproximació i coneixement del medi.\nEl nostre programa d’activitats presenta fitxes didàctiques a disposició del mestre que ho demanin, on s’especifica tota la programació de la mateixa, el plantejament pedagògic i metodològic amb tot el desglossament de continguts en conceptes, procediment i actituds i una explicació detallada de l’activitat i el material necessari.\nTotes les activitats d’educació ambiental, es realitzen en mòduls de treball de matí, tarda i nit, que tot i presentar una estructura lògica en quan a tipus d’activitat i ordre de realització, es poden combinar segons les necessitats del grup, de manera que es poden realitzar indistintament, el dia i en l’ordre que el mestre cregui oportú.\nAquest programa està creat per a realitzar-se en estades de dos o tres dies (segons cicle o criteri del mestre) però l’estada pot ampliar-se amb activitats que puguin interessar al mestre per aprofundir algun aspecte del projecte o bé combinant aquest programa amb activitats de qualsevol dels altres projectes del Centre: Nits d’Astronomia, Meteorologia, Cartografia i Orientació...\nEl programa que es desenvolupa es dirigeix especialment als cicles de Primària, amb major participació dels cicles inicial i mitjà. També hi ha una oferta d’activitats per a cicle infantil.\nEn algunes ocasions es fan activitats per a la ESO i crèdits, però habiualment el calendari d’activitats queda col.lapsat amb les activitats de primària.\nEn cap de setmana es fan cursos de formació per adults i per formadors, mestres educadors, etc...\nEs participa en algunes ocasions en actes populars i en activitats obertes al públicgeneral cubellenc.\nAny d’inici d’activitats:\nEl centre es constitueix l’any 1989, però inicia les seves primeres activitats amb escolars la primavera de 1993.\nComposició de l’equip:\nUn Director i una coordinadora d’activitats, que estan contractats tot l’any amb contracte indefinit.\n3-4 educadors ambientals (temporals) amb contracte estable de 1 de febrer a 20 de juny a jornada complerta.\nÀmbit territorial de treball:\nTot Catalunya, especialment el Garraf i el Penedès. Arriben escoles de totes les comarques i es dóna servei educatiu a una mitjana de 35 escoles l’any en el període de febrer a Juny.\nÀmbits temàtics de treball:\nEl mar,els sistemes litorals i de costa.\nLa desembocadura del Foix, els darrers aiguamolls\nLa pesca tradicional,la vida marinera\nLa cartografia i l’orientació\nLa meteorologia i el clima.\nACTIVITATSQUE OFEREIXEN ELS CENTRES: senyalar opció correcta\nFormació públic en general\nMaterials editat pel centre\n*Per consultar en préstec


Del 25 al 29 de juny, la festa tornarà als carrers del Masnou, però sense aglomeracions | La Clau - Revista gratuïta del Maresme\nAquest mes, el Masnou es prepara per a la Festa Major de Sant Pere, que tindrà lloc amb un format reduït respecte a edicions anteriors i, sobretot, adaptat a la pandèmia\nPer aquest motiu, cap acte no es farà a l’escenari principal de les celebracions anteriors, la platja, i moltes de les propostes es concentraran al camp de futbol municipal d’Ocata, que és un espai idoni per aplicar les mesures preventives davant la COVID-19 (com el control d’aforament, la distància entre les persones assistents…).\nSegons l’últim Procicat, es permetrà la celebració de festes majors amb un seguit de mesures preventives, com la realització de les activitats fins a, com a màxim, la una de la matinada; l’aforament a l’aire lliure, del 70% (fins a un màxim de 3.000 persones, assegudes, amb assignació prèvia de seients i registre previ); o, les activitats de cultura popular, en espais perimetrats, estàtics i amb les persones assistents assegudes.\nLa terra, el mar i el foc tornen a ser, un any més, els eixos conductors de la Festa Major dels masnovins i masnovines.\nEl divendres 25 s’inaugurarà la Festa Major amb el pregó de les nimfes. La llegenda de les tres nimfes (cadascuna representant d’un dels elements, terra, mar i foc) es va crear l’any 2015 com un fil argumental per ajudar la població a descobrir els petits elements màgics que conformen la vida i la celebració conjunta. Tot seguit, la Fundación Tony Manero arrodonirà musicalment la primera vetllada.\nL’inici simbòlic de la celebració donarà el tret de sortida a totes les activitats d’aquest esdeveniment popular, que continuarà el dissabte 26 amb La Salada, una nit musical amb un marcat accent local i dedicada, especialment, al públic jove. Hi actuaran les formacions Reland, Dirty Fools i Remolke. Abans d’aquesta nit especial, la Coral Xabec de Gent del Masnou també actuarà per oferir el seu repertori especial de Festa Major.\nLa Fira Comercial de Festa Major arribarà el 27 de juny a la plaça Nova de les Dones del Tèxtil, durant tot el dia. A més dels expositors locals, comptarà amb actuacions musicals, també per al públic infantil, i acollirà per primer cop el concurs dels premis Vinari, dels vermuts catalans.\nL’Ajuntament del Masnou organitza la Fira Comercial de Festa Major amb el suport de la Federació del Comerç, la Indústria i el Turisme del Masnou i es farà a la plaça Nova de les Dones del Tèxtil, per la seva ubicació cèntrica i també perquè permetrà aplicar les mesures preventives per fer front a la COVID-19.\nTambé el 27, la tarda serà per a La Saladeta, on els més petits podran veure com els Pop per Xics interpreten de forma divertida i pedagògica les cançons més emblemàtiques de la música pop. A més, a la plaça d’Ocata hi haurà ballada de sardanes i hi actuarà la cobla jovenívola de Sabadell.\nEl dilluns 28 anirà força carregat de propostes. Hi podreu veure una de les formes de comerç tradicional que més ha perdurat en la vida econòmica catalana i que encara mantenen els pescadors de la Confraria Verge del Carme de Montgat, el Masnou i Premià de Mar: la subhasta cantada de peix.\nEls pescadors que venen diàriament el que pesquen cada matí a la llotja de Montgat es traslladaran a la vila perquè els masnovins i masnovines puguin comprar el millor peix de la costa del Maresme més prop a casa.\nCoincidint amb la celebració del Dia Internacional de l’Orgull, el 28 també s’inaugurarà la plaça de la Igualtat (al davant de l’edifici de Roger de Flor, 23). L’acte serà la cloenda d’una programació al llarg del mes de juny que té per objectiu donar visibilitat a la diversitat sexual i de gènere.\nLa nit del 28 hi ha programades les havaneres de la formació masnovina Borinquen al parc del Llac abans que el cel del Masnou es torni a il·luminar amb l’espectacle pirotècnic per excel·lència, el castell de focs, a càrrec de la Pirotècnia Mediterráneo.\nEnguany, la totalitat de l’espectacle pirotècnic s’elevarà a gran alçada i la tirada es farà des d’un punt que permetrà que es visualitzi des de pràcticament tot el municipi. Tancarà la nit el concert de la revetlla de Sant Pere amb La Loca Histeria, al camp de futbol municipal d’Ocata.\nLa missa solemne concelebrada és l’acte més tradicional de la celebració en honor al patró del Masnou, Sant Pere, i coincidirà amb l’últim dia de la Festa Major, el 29.\nLa música també tindrà espai en aquest dia de tradició, identitat i cultura popular, amb el concert i el ball tirat de l’Orquestra Maravella, també al camp de futbol municipal d’Ocata.\nL’Ajuntament habilitarà un servei d’autobús llançadora per facilitar el desplaçament de les persones que hi vulguin assistir, especialment de la gent gran.\nA més d’aquests actes, algunes entitats municipals estan preparant propostes per gaudir encara més d’aquests dies de festa i que es concretaran els propers dies. Proposaran actuacions estàtiques, seguint les mesures preventives davant la COVID-19, en dos espais del municipi: el parc del Llac i els jardins de Can Malet.\nEscuracassoles: primera mostra gastronòmica\nEscuracassoles és el nom escollit per a la primera Mostra Gastronòmica del Masnou, que tindrà lloc entre el 25 de juny i el 4 de juliol, també dins del marc de la Festa Major. LʼEscuracassoles serà un recorregut enogastronòmic per trenta establiments del municipi per gaudir dʼuna oferta gastronòmica singular, maridada amb vins de la DO Alella o vermut Cisa i dissenyada exclusivament per a lʼocasió.\nÉs a dir, el públic podrà gaudir de la mostra de forma descentralitzada, als bars i restaurants que s’hi han adherit. Les persones participants entraran en el sorteig de tres experiències enoturístiques a la Terra de la Pansa Blanca.\nEl Consorci de Promoció Enoturística del Territori DO Alella és l’entitat que coordina aquesta iniciativa. L’Ajuntament té la intenció que la Mostra Gastronòmica es consolidi els propers anys com un acte més de la Festa Major del Masnou.\nTasteu els platets, plats o menús que us ofereixen els diferents establiments\nCada establiment participant oferirà una proposta gastronòmica (pot ser un platet, plat o menú) maridada amb vi DO Alella o vermut Cisa. Per cada proposta que tasteu, aconseguireu un segell. Per poder votar cal emplenar un mínim de cinc tastos de diferents establiments.\n(Les propostes es podran veure a les pàgines centrals d’El Masnou Viu especial de Festa Major o al web www.escuracassoles.cat.)\nCompleteu la butlleta\nEl Masnou Viu també incorporarà una butlleta. Un cop aconseguits els segells, caldrà que hi afegiu les vostres dades.\nDipositeu aquesta butlleta a les urnes que trobareu a lʼOAC, a lʼOficina de Turisme (Casa de Cultura) i al Mercat Municipal (Edifici Centre).\nL’Ajuntament publicarà el número especial del butlletí municipal El Masnou Viu dedicat a la Festa Major de Sant Pere 2021 el 18 de juny. La publicació inclourà el programa complet de la celebració, amb el benentès que pot variar en funció del Procicat, l’òrgan encarregat de dictar i revisar les mesures anti-COVID-19, perquè una data tan esperada com la Festa Major se celebri de la millor manera possible.\nPel que fa a les inscripcions a les activitats de Festa Major, es podran fer un cop es publiqui el programa, on s’explicarà el mecanisme per poder fer-les.


Campanya dels Mossos d'Esquadra per a la gent gran — Ajuntament de Castellnou de Seana\nCampanya dels Mossos d'Esquadra per a la gent gran\nCampanya dels Mossos d'Esquadra per a la gent gran Seguretat vial i estafes a la gent gran. Obriu la notícia per a veure un breu resum http://castellnouseana.ddl.net/actualitat/noticies/campanya-dels-mossos-desquadra-per-a-la-gent-gran http://castellnouseana.ddl.net/actualitat/noticies/campanya-dels-mossos-desquadra-per-a-la-gent-gran/@@download/image/Mossos.PNG\nSeguretat vial i estafes a la gent gran. Obriu la notícia per a veure un breu resum\nDavant l'augment de denúncies els Mossos d'Esquadra alerten sobre les estafes més comunes que tenen com a víctimes la gent gran\nEl "Fals amic": Desconfieu de qualsevol desconegut que afirma ser amic d'un familiar o algú de confiança.\nEstafa del retrovisor: En qualsevol tipus d'accident, si la part contraria us demana diners, sigui quin sigui el pretexte, truqueu al 112.\nEstafa als usuaris de teleasistència: Els usuaris del servei reben una trucada on els hi diuen que un fill ha tingut un accident i es troba detingut. Demanen una quantitat de diners per a deixar-lo lliure.\n"Les Mimoses": Si algú os fa una pregunta, no deixeu que us abraci per donar-vos les gràcies. Ho aprofitarà per a robar tot el que porteu a sobre.\nEl fals instal·lador de gas: No deixeu entrar a ningú a casa amb el pretexte de fer una revisió o arreglar una avaria si no l'heu avisat vosaltres mateixos o bé la companyia us ha informat prèviament.\n"La Taca": Desconfiar si algú s'atansa i us fa una taca a la roba. Amb l'excusa de neteijar-la aprofiten per robar algun objecte (cartera, cadena...).


La prova documental d'un delicte\nBarcelona. Dimarts, 7 de juliol de 2020. 21:38\nActualitzat Dimarts, 7 de juliol de 2020. 21:38\nA un molt bon amic meu que s'espavila molt bé en els cercles de poder madrileny li vaig comentar ahir: "A aquest pas, el rei emèrit no tindrà més remei que exiliar-se; el clima polític a Espanya sobre la corrupció de la família reial ja és irrespirable". Va ser arran que es conegués l'existència de la firma del rei Joan Carles en un document secret de la societat de Panamá Lucum Foundation, la qual servia per actuar de pantalla d'un compte suís del banc Mirabaud en el qual s'havia ingressat "una donació de 64.884.405 euros feta pel rei de l'Aràbia Saudita en favor del rei d'Espanya". Per a la meva sorpresa, la resposta del meu interlocutor no només no va ser afirmativa sinó que, sense titubejos, la va rebatre: "Al revés: pel caire que porten les coses, l'únic lloc en el qual estarà segur, judicialment parlant, serà a Espanya".\nQuè volia dir amb això? Doncs que, lluny de la meva ingenuïtat pensant que un exili en un lloc tranquil del Carib bé li podria servir al rei emèrit per acabar els seus dies, potser aquest paradís somiat del qual tant se n'ha parlat, amb tants tractats d'extradició potser és que ja no existeix. I que, en canvi, a Madrid, podrà estar reclòs, avorrit i trist -com asseguren que se sent els qui han tingut accés a ell- però, pel que fa a l'evolució del seu cas, judicialment parlant, és on estarà més segur. El meu amic es basa en el fet que poc o res sabem de les intencions de la fiscalia del Tribunal Suprem i que la teranyina teixida des d'abans del 2014 -data de l'abdicació del monarca- i els últims anys acabarà dificultant moltes de les investigacions. Per cert que en això treballa la fiscalia del mateix Suprem -en aquest cas el fiscal delegat en matèria de delictes econòmics no els de la Sala Penal- que amb tanta celeritat va acusar, per exemple, els Jordis -Sánchez i Cuixart- de rebel·lió per pujar-se en un jeep de la Guàrdia Civil i reclamar als manifestants que se n'anessin a casa seva.\nSi terrible és el document conegut, molt més greu és el silenci de pare i fill i, per extensió, del poder polític, els principals responsables del qual ja han donat mostres més que sobrades que aquest meló no s'obrirà en cap de les instàncies en què ells acabin sent decisius. Els esforços de la Moncloa per assenyalar que els casos de corrupció no tenen ni repercussió ni impacte sobre Felip VI són un insult a la intel·ligència i una manera de degradar la democràcia espanyola amb comportaments, si més no, molt distants de l'ètica exigible. El silenci del vicepresident i líder de Podemos, Pablo Iglesias, no és tampoc gaire més encoratjador.\nHi ha un aspecte del document, firmat el 2011 i rubricat per Joan Carles I, que és especialment revelador de la societat limitada entre pare i fill. És el que fa referència al fet que, arribat el moment i després de la mort del rei emèrit, Felip VI havia de complir una sèrie de condicions per poder disposar dels diners i que passaven per garantir el manteniment de tota la família reial, començant per la seva mare i seguint per les seves germanes i els fills que tinguin o poguessin tenir en el futur. Felip VI, en un breu escrit, quan es van començar a conèixer els primers detalls de l'escàndol, va dir que renunciaria a aquest fons, una mesura que a més de no ser possible en vida del seu pare, acaba solucionant ben poca cosa ja que els diners de comissions il·legals continuarien sent de la mateixa família encara que un altre dels seus membres fos l'encarregat de gestionar-los.\nLa troca s'ha fet ja massa gran. Només falta per conèixer com serà el final.


Els millors mòbils del 2017 per la seva relació qualitat-preu - Regió7 :: El Diari de la Catalunya Central\nEls millors mòbils del 2017 per la seva relació qualitat-preu\nMés enllà de la gamma alta, hi ha mercat per a models perfectes per al dia a dia\nm.c. 04.11.2017 | 07:27\nCada any surten al mercat desenes de telèfons mòbils que intenten millorar les prestacions del moment. Càmeres especials per fer selfies, processadors potents per oferir velocitat, doble targeta SIM o fins i tot la possibilitat de resistir a l'aigua en són alguns exemples. Però, què busca el consumidor?\nUn telèfon que duri, que no es trenqui si ens cau -sobretot la seva pantalla-, que tingui bona memòria i, en molts casos, una càmera amb gran resolució són les característiques més valorades per l'usuari mitjà, deixant de banda les persones que utilitzen els seus smartphones per treballar.\nAquí us oferim els millors terminals per la seva relació qualitat-preu que han sortit al mercat durant aquest 2017 i que en molts casos no tenen res que envejar a telèfons de gamma alta. Smartphones per a totes les butxaques i per a tots els públics que compten amb característiques especials i de qualitat.\nEncara que es troba lluny de la gamma alta, aquest mòbil es presenta com una de les opcions perfectes per qualitat-preu. El seu disseny metàl·lic i les seves dues càmeres de 13 megapíxeles són un atractiu pels que busquen alguna cosa senzilla i que compti amb les últimes prestacions. Pels quals no volen gastar de més i volen un terminal que els duri un temps, és una opció perfecta. Senzill, amb un sistema Android gairebé original, sense contaminació ni desenes de apps que no serveixen per a res, el Moto G5s Plus és un dels millors smartphones de gamma mitjana de la temporada.\nPreu: al voltant de 250 euros.\nPer als amants dels jocs i les aplicacions de tot tipus, aquest terminal és perfecte. El OnePlus 3T, amb Android Oreo, aguanta tot el que li tiris. Aquest mòbil d'origen asiàtic compta amb un gran processador (per als entesos Snapdragon 821), a més de 6GB de RAM DDR4 i 64GB d'emmagatzematge UFS 2.0. Els amants de les fotos estan d'enhorabona, sobretot els que són fans dels selfies, ja que tant la seva càmera frontal com la posterior compten amb 16 megapíxels. Un procés de càrrega de bateria totalment revolucionari completen les característiques d'aquest mòbil.\nPreu: uns 300 euros.\nAquest mòbil, també arribat des d'Àsia, compta amb una de les pantalles més grans del mercat: 6,44 polzades que no passen desapercebudes. Se'l coneix com el terminal 'low cost' de la bateria eterna, ja que un usuari corrent pot operar amb el telèfon fins a tres dies sense carregar-lo. Les seves prestacions internes no tenen res que envejar als de gamma alta quant a processador, nuclis i memòria. L'única pega és la resolució de la seva enorme pantalla. Però què importa una pedra entre tant de camp.\nPreu: ronda els 230 euros.\nAlguns dels anteriors terminals recomanats compten amb càmeres perfectes, també en el seu format frontal, encara que la càmera per excel·lència per a selfies està en aquest telèfon mòbil. I és que disposa de dos sensors frontals per a prendre imatges, amb 8 i 16 megapíxels respectivament. A més, també compta amb una pantalla gegant que el fa assemblar a una tablet, un bon processador i una bateria bastant potent.\nPreu: ronda els 350 euros.\nEncara que Samsung està més acostumat a fabricar grans telèfons amb els que competir amb els iPhone, la veritat és que la seva gamma mitjana no té res a envejar a molts altres, tant en qualitat com en preu. Ideal per a qui no vol gastar-se molts diners, amb un disseny modern i metal·litzat, el Galaxy J5 ha estat dissenyat per convertir-se en un supervendes, i així ha estat. Ambdues càmeres compten amb 13 megapíxeles i la seva resolució de pantalla, que és super-amoled, és perfecta per a l'ús diari. El completen uns menús intuïtius i fàcils d'usar.\nBuscar salut amb un clic


Arranca la 48a Fira del Llibre de Torrent - Info Torrent\nInicio Notícies Cultura Arranca la 48a Fira del Llibre de Torrent\nArranca la 48a Fira del Llibre de Torrent\nPrimeres jornades plenes de contacontes i tallers infantils\nUn any més, l’Ajuntament de Torrent, per mitjà de la delegació d’Arxius i Biblioteques, ha organitzat la tradicional Fira del Llibre. Enguany, en la seua 48a edició, la Fira promet oferir una setmana intensa d’activitats, tallers, presentacions i signatura de llibres, contacontes i algunes activitats d’animació dirigides especialment al públic infantil. D’aquesta manera, s’ha pretès abastar a un ampli sector de públic, tant adult com infantil, i animar a tots i totes a gaudir de les lletres en tots els seus àmbits i modalitats.\nEn l’acte d’inauguració, que va tenir lloc la vesprada del dijous en la plaça Unió Musical, van estar presents representants de les casetes, que enguany presentaran les novetats i ofertes editorials de les seues respectives llibreries, i van rebre la visita de la regidora d’Educació, Patricia Sáez, interessada per conèixer els testimoniatges dels llibreters, tan importants en la vida diària dels ciutadans durant aquests últims temps de confinament.\nEntre les activitats lúdiques i recreatives que portarà aquesta setmana, li ha correspost iniciar la programació al concert infantil Laia, dos bàrbars i un viking, que va ser interpretat pel grup Rebombori Cultural.\n“Esperem que aquesta 48a Fira del Llibre done continuïtat a les passades edicions -l’última a celebrar-se va ser a l’octubre del 19-, i continue potenciant el gust per la lectura, mentre s’anima als joves lectors a participar del plaer de llegir i compartir-lo amb els seus familiars i coneguts”, ha comentat la regidora d’Educació, que també ha aprofitat aquesta oportunitat per a agrair el paper de mestres i professors i de tots quants pertanyen al món educatiu i docent, sempre al costat dels llibres.\nEntre les activitats per al divendres, destaquen una altra vegada els espectacles i activitats per al públic més xicotet: una matinal de contacontes, amb Kummerlin i Els animals volen anar a la biblioteca. Els contem un conte?; al migdia, un taller per a crear les seues pròpies màscares; i finalitzen les activitats per a xiquets amb una altra sessió de contacontes, I tu què vols ser?, a càrrec de Marta Pereira.\nLa jornada del divendres es tanca amb la presentació del llibre Abecedari impossible, de Salomé Chulvi; l’associació cultural Torrent de Paraules oferirà, en finalitzar la presentació del llibre, un recital de poesia i homenatge a Federico García Lorca. Per part seua, Isabel Olmos i Alfred Ramos tancaran els actes d’aquesta jornada amb la presentació d’un altre llibre, Contes per a tu. Homenatge a Llorenç Giménez, un homenatge a l’admirat contacontes que roman en la memòria de tots com “el mag de les paraules i el somriure”.\nL’activitat cultural continuarà durant aquest pròxim cap de setmana amb les jornades del dissabte i el diumenge, que se centren especialment en moltes més activitats per al públic infantil, amb la particular participació del col·lectiu Soterranya, que col·labora amb la delegació d’Arxius i Biblioteques per a presentar “Bicillibres al carrer”, activitat d’animació que tindrà lloc el dissabte a les 19.15; i la Sessió de narració oral a ritme de swing & jazz, on Més que tres oferirà música i històries per a entretenir.\nFinalment, el diumenge tancarà aquests actes de la Fira del Llibre de Torrent amb la presentació de l’obra Animalades Didascàliques, animació per a fomentar la lectura i la relflexió, que ens portarà Cucurucú Teatre.\nAnterior Artículo Torrent inicia la Setmana Cultural, uns dies replets d’actes per a tots els públics\nSiguiente Artículo Torrent ja té el seu ‘Defensor de les persones majors’\nL’ambaixador d’Espanya davant la Unesco visita Torrent per a conèixer els projectes de recuperació de patrimoni\nAcompanyat de l’alcalde Jesús Ros i una comitiva local, l’ambaixador de la UNESCO ha…


Jaume Ramon Vila - Viquipèdia, l'enciclopèdia lliure\nc. 1569 (<1570)\n1638 (68/69 anys)\nHistoriador, heraldista i sacerdot\nJaume Ramon Vila (Barcelona, 1569/1570 - 1638) fou un heraldista i prevere natural de Barcelona, fill de Jaume Vila i Joana d'Hortis, provenia d'una família noble d'origen empordanès.\nVa escriure quatre volums en foli l'obra «Heráldica o de las armas y distintivos de las familias, nobles de Cataluña». Serra i Postius en el seu llibre «Finezas de los ángeles» diu, que en els dos toms primers incloïen 2.300 escuts d'armes. Aquests manuscrits i tota la seva voluminosa llibreria que havia ajuntat la va deixar al monestir de Sant Jeroni de la Murtra al qual va deixar en herència tots els seus béns. Aquesta obra d'heràldica, afirma Torres i Amat que «és molt sovint consultada no només pels catalans, sinó també per moltes famílies d'altres regnes, és molt admirable la meravella i bellesa, i l'exactitud del dibuix: la qual cosa fa que sigui potser la millor obra d'aquest gènere que hi ha a Espanya».\nA la Biblioteca Reial es conservava en temps de Torres i Amat un còdex manuscrit titulat «Genealogía de los condes de Barcelona, y anales de Ripoll en catalán». Va deixar també 4 volums de diferents monuments antics, que havia recollit per formar la història dels reis d'Espanya. Manuscrit molt útil, diu el Pare Caresmar, però que s'ha de llegir amb crítica.\nVa deixar també manuscrita la vida del venerable Pere Font, canonge de la catedral de Barcelona a la qual va posar el títol següent: «Vida del ilustre y molt reverent senyor Pere Font, sacerdot doctor en sagrada teología y canonge de la Sta. iglesia catedral de Barcelona composta, y escrita per Jaume Ramón Vila sacerdot. Dirigida al mol Iltre. capitol dels canonges de la mateixa catedral iglesia de Barcelona. En Barcelona en lo any de la nativitat del senyor de 1614», llibre dividit en quatre capítols, que Torras i Amat afirma haver trobat l'Arxiu Capitular de Barcelona.\nUna de les activitats més importants d'aquest historiador va ser la còpia d'obres que, habitualment, recollien esdeveniments històrics o altres tractats heràldics, com les Cròniques de Desclot, la Crònica de Jaume I o l'obra heràldica de Francesc Tarafa, la Crònica de cavallers catalans. Com a historiador, Vila també va dur a terme la redacció d’un Dietari que recollia notícies sobre el Principat de Catalunya entre els anys 1596-1601 (AHCB, ms. B-100). La temàtica de les notícies és ben diversa: la canonització de sant Ramon de Penyafort (1596), el relat d’unes obres a la Diputació (1597), la disputa per la fundació d’un hospital a mans dels germans de Joan de Déu (1598), la visita de Felip II a Barcelona (1599), l’entrada del bisbe Alfonso Coloma (1599), el canvi de la moneda (1600), etc. La seua activitat com a compilador, unida a una llarga nòmina d'obres de caràcter original, com el Tractat, l'obra sobre Font, i d'altres, donaren com a resultat una de les biblioteques més copioses del seu temps.\nMort a Barcelona fou enterrat, segons la seva voluntat, a l'església del Monestir de Sant Jeroni de la Murtra on havia donat els seus treballs. La seva llibreria fou destruïda en els turbulents anys de 1804 a 1823. Sobre la làpida del sepulcre Torres i Amat esmenta el següent epitafi inscrit en llatí:\nHic requiescit corpus Jacobi Raymundi Vila presbyteri: qui obiit die VI mensis januarii M DCXXXVIII, Cujus anima requiescat in pace.\nPich i Mitjana, Josep; Saumell Soler, Antoni «Jaume Ramon Vila i la defensa de la historia de Catalunya i del català a principis del segle XVII». Recerques: història, economia, cultura, Núm.: 32, 1995, p. 71-77 [Consulta: 9 novembre 2013].\nLlàcer i Martorell, Arantxa «Aproximació a les fonts de Jaume Ramon Vila (AHCB, ms. b-100)», Mirabilia / MedTrans 1, 2015, 159-175.\nLlàcer i Martorell, Arantxa. «El dietari de Jaume Ramon Vila, una obra fragmentada», Scripta, 8, 2016, 105-115.\nISNI: 0000 0000 7865 0979\nObtingut de «https://ca.wikipedia.org/w/index.php?title=Jaume_Ramon_Vila&oldid=17965624»\nLa pàgina va ser modificada per darrera vegada el 30 des 2016 a les 22:34.